ddrg/super_eurlex huggingface dataset:
Virallinen lehti nro C 060 , 25/02/1998 s. 0011



KIRJALLINEN KYSYMYS E-0866/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Kuluttajapolitiikka Pyydän Euroopan komissiota ilmoittamaan, onko budjettikohdasta B5-102: Kuluttajatiedotus - myönnetty tukia Italiaa varten ja siinä tapauksessa, että näin on, pyydän laatimaan niistä sekä järjestökohtaisen että toimintokohtaisen luettelon. Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0021



KIRJALLINEN KYSYMYS E-1473/97 esittäjä(t): Amedeo Amadeo (NI) - komissiolle (30. huhtikuuta 1997) Aihe: Alueiden matkailevat virkamiehet Emma Boninon mukaan Brysselissä järjestetään koulutusviikonloppuja alueiden virkamiesten tutustuttamiseksi rakennerahastoja koskeviin menettelyihin. Ainoastaan Italian alueet lähettävät joka kerta eri henkilöitä ikäänkuin kyseessä ei olisi työmatka, vaan palkallinen loma. Arvioimatta väitteen todenmukaisuutta komissiolta kysytään, miltä alueilta virkamies-matkailijat tulevat. Komissaari Boninoa pyydetään kertomaan osanottajien nimet. Komission jäsenen Pádraig Flynnin komission puolesta antama vastaus (23. kesäkuuta 1997) Arvoisa parlamentin jäsen viittaa todennäköisesti komission järjestämiin koulutustilaisuuksiin rakennerahastojen hallinnosta vastaaville kansallisille virkamiehille. Komission järjestämät koulutustilaisuudet, joiden rahoitukseen Euroopan sosiaalirahasto osallistuu, on tarkoitettu erityisesti kansallisille virkamiehille, jotka vastaavat rakennerahastojen hallintoon liittyvän tavoitteen 1 osalta (tukitoimenpiteiden osalta Etelä-Italiassa). Koulutustilaisuudet mahdollistavat yhteisön varainhallintoon liittyvien kysymysten ja aiheiden perusteellisen tutkimisen ja tarjoavat kyseessä oleville virkamiehille mahdollisuuden täydentää tietojaan. Komissio ei näin ollen katso tarpeelliseksi julkistaa näiden kurssien osallistujaluetteloita.
Virallinen lehti nro C 060 , 25/02/1998 s. 0011



KIRJALLINEN KYSYMYS E-0864/97 esittäjä(t): Amedeo Amadeo (NI) - komissiolle (12. maaliskuuta 1997) Aihe: Vanhukset ja perheet Pyydän Euroopan komissiota ilmoittamaan, onko budjettikohdasta B3-4104 - Toimet vanhusten ja perheiden hyväksi - myönnetty tukia Italiaa varten ja siinä tapauksessa, että näin on, pyydän laatimaan niistä sekä järjestökohtaisen että toimintokohtaisen luettelon. Komission jäsenen Erkki Liikanen komission puolesta antama yhteinen täydentävä vastaus kirjallisiin kysymyksiin E-0858/97, E-0859/97, E-0860/97, E-0861/97, E-0862/97, E-0863/97, E-0864/97, E-0865/97, E-0866/97, E-0867/97, E-0868/97, E-0869/97, E-0870/97 ja E-0871/97 (22.09.1997) Komissio antaa seuraavat tiedot täydennyksenä 25. huhtikuuta 1997 ((EYVL C 319, 18.10.1997, s. 81. )) antamaansa vastaukseen. Komissio lähettää suoraan kunnianarvoisalle jäsenelle ja parlamentin sihteeristölle pyydetyt tiedot sisältävän taulukon.
Virallinen lehti nro C 060 , 25/02/1998 s. 0065



KIRJALLINEN KYSYMYS E-1905/97 esittäjä(t): Amedeo Amadeo (NI) - komissiolle (4. kesäkuuta 1997) Aihe: Vakuutuksia välittävien toiminta Vakuutusalan toimintaa ei ole säännelty tehokkaasti vakuutusasiamiehistä ja -meklareista vuonna 1976 annetulla direktiivillä eikä vakuutuksia välittävistä vuonna 1991 annetulla suosituksella. Ilman nopeaa toimintaa yhtenäismarkkinoiden luominen vakuutusalalla jää haaveeksi sekä kuluttajille että teollisuudelle. Voiko komissio laatia viipymättä EU:n direktiivin, jolla yhdenmukaistettaisiin eri jäsenvaltioiden lainsäädäntöjä, jotta kukin vakuutuksia välittävä voisi alkuperämaansa sääntöjen mukaisesti toimia esteettä toisessa EU:n jäsenvaltiossa, kuten vakuutusyhtiöiden osalta tapahtuu (joilla on yhtenäinen lupajärjestelmä)? Komission jäsenen Mario Montin komission puolesta antama vastaus (1. heinäkuuta 1997) Ottaen huomioon asianmukaisen ammatillisen neuvonnan tarpeen ja asianmukaisen vakuutusturvan hankkimisen tärkeyden komissio on aina pitänyt vakuutusasiamiesten roolia merkittävänä vakuutustuotteiden tarjoamisessa jäsenvaltioissa. Parlamentin jäsen huomauttaa oikeutetusti, että toimenpiteistä sijoittautumisvapauden sekä palvelujen tarjoamisen vapauden tehokkaan käyttämisen helpottamiseksi vakuutusasiamiesten ja vakuutuksenvälittäjien (ryhmästä 630 ISIC) toiminnassa, sekä erityisesti kyseistä toimintaa koskevista siirtymätoimenpiteistä 13 päivänä joulukuuta 1976 annettu neuvoston direktiivi 77/92/ETY ((EYVL L 26, 31.1.1977. )) sekä vakuutusasiamiehistä annettu suositus 92/48/ETY ((EYVL L 19, 28.1.1992. )) sääntelevät vakuutusasiamiesten toimintaa yhteismarkkinoilla. Vaikka viimeksimainittu asiakirja ei ole luonteeltaan jäsenvaltioita sitova, koska se on suositus, komissio ilmoitti suositusta hyväksyttäessä tutkivansa siinä määrätyn kolmen vuoden kuluttua, miten jäsenvaltiot ovat edenneet lainsäädäntönsä saattamisessa suosituksen mukaiseksi. Jos jäsenvaltiot eivät edistyisi tässä asiassa riittävästi, komissio harkitsisi, olisivatko sitovat toimenpiteet tarpeen. Komissio on tietoinen vakuutusasiamiesten toisinaan kohtaamista vaikeuksista, kun heidän toimintansa ylittää valtioiden rajat, ja on siksi päättänyt ottaa nämä asiat esille. Komission tiedonannossa ((Mario Montin ja Emma Boninon komissiolle osoitettu tiedonanto ¨Rahoituspalvelut: kuluttajien luottamuksen lisääminen¨. COM(97) 309 lopullinen, 26.6.97. )) ¨Rahoituspalvelut: kuluttajien luottamuksen lisääminen¨ komissio ottaa ennen vuoden 1998 puoliväliä erityisesti tarkasteltavakseen vuonna 1976 annetun direktiivin ja sen, missä määrin vuonna 1991 annetussa suosituksessa esitetyt periaatteet on toteutettu. Komissio harkitsee, tarvitaanko lisätoimenpiteitä, kuten esimerkiksi direktiivin soveltamisalan laajentamista kyseisen ammattipätevyyden saamisen ja sen harjoittamisoikeuden osalta.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2205/97 esittäjä(t): Hiltrud Breyer (V) - komissiolle (25. kesäkuuta 1997) Aihe: Uuselintarvikkeita koskeva asetus (EY) N:o 258/97 - uuselintarvikkeiden lupia koskeva avoimuus kansalaisten kannalta 1. Miten aiotaan jatkossa varmistaa kansalaisten kannalta tarpeellinen avoimuus ja tiedonsaanti? 2. Aiotaanko kuluttajakeskuksille tiedottaa kaikista myönnetyistä luvista? 3. Miten varmistetaan, että nämä tiedot toimitetaan täydellisinä ja lyhyessä ajassa? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0109



KIRJALLINEN KYSYMYS E-2123/97 esittäjä(t): Hiltrud Breyer (V) - komissiolle (23. kesäkuuta 1997) Aihe: Uuselintarvikkeita koskeva asetus (EY) N:o 258/97 - terveys- ja ympäristövaikutusten tarkistaminen Miten aiotaan toteuttaa terveysriskittömyyden ja ympäristövaikutusten tarkistaminen sellaisten geneettisesti muunnettujen lajikkeiden yhteiseen lajikeluetteloon siirtämisen yhteydessä, jotka eivät tarvitse lupaa uuselintarvikkeita koskevan asetuksen (EY) N:o 258/97 ((EYVL L 43, 14.2.1997, s. 1. )) nojalla eivätkä myöskään levittämistä koskevan direktiivin 90/220/ETY ((EYVL L 117, 8.5.1990, s. 15. )) nojalla? Komission jäsenen Martin Bangemannin komission puolesta antama yhteinen vastaus kirjallisiin kysymyksiin E-2113/97, E-2115/97, E-2117/97, E-2119/97, E-2121/97, E-2123/97, E-2127/97, E-2129/97, E-2131/97, E-2133/97, E-2135/97, E-2137/97, E-2139/97, E-2141/97, E-2143/97, E-2145/97, E-2147/97, E-2149/97, E-2151/97, E-2153/97, E-2155/97, E-2157/97, E-2159/97, E-2161/97, E-2163/97, E-2165/97, E-2167/97, E-2169/97, E-2171/97, E-2173/97, E-2175/97, E-2177/97, E-2179/97, E-2181/97, E-2183/97, E-2185/97, E-2187/97, E-2189/97, E-2191/97, E-2193/97, E-2195/97, E-2197/97, E-2199/97, E-2201/97, E-2203/97 ja E-2205/97 (17.9.1997) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
Virallinen lehti nro C 060 , 25/02/1998 s. 0047



KIRJALLINEN KYSYMYS P-1811/97 esittäjä(t): Anna Terrón i Cusí (PSE) - komissiolle (20. toukokuuta 1997) Aihe: Kataloniassa valmistettujen sianlihatuotteiden tuontikielto Portugaliin Komissio hyväksyi 30. huhtikuuta 1997 tiettyjä klassiselta sikarutolta suojaavia toimia Espanjassa koskevan päätöksen (97/285/EY) ((EYVL L 114, 1.5.1997, s. 47. )), jolla kielletään elävien eläinten kuljetus. Vaikka Espanjassa sovelletaan 22 päivänä tammikuuta 1980 annetussa direktiivissä 80/217/ETY ((EYVL L 47, 21.2.1980, s. 11. )) säädettyjä toimia, Portugali on kieltänyt yksipuolisesti Kataloniasta peräisin olevien sianlihajalosteiden tuonnin. Onko komissio toteuttanut tai aikooko se toteuttaa toimia tätä Portugalin soveltamaa käytäntöä vastaan? Komission jäsenen Franz Fischlerin komission puolesta antama vastaus (18. kesäkuuta 1997) Espanjan eläinlääkintäviranomaiset vahvistivat 17. huhtikuuta 1997 kaksi klassista sikarutto-tapausta Leridan maakunnassa. Tartuntatilat tyhjennettiin ja yhteisön toimenpiteistä klassisen sikaruton torjumiseksi annetussa neuvoston direktiivissa 80/217/ETY säädetyt torjuntatoimenpiteet toteutettiin. Näistä toimenpiteistä huolimatta tautia esiintyi 23. huhtikuuta yhteensä 10 sikatilalla. Komissio teki taudin leviämisen estämiseksi 30. huhtikuuta 1997 klassiseen sikaruttoon liittyvistä tietyistä suojatoimenpiteistä Espanjassa päätöksen 97/285/EY. Päätöksessä kielletään elävien sikojen lähettäminen viiden kunnan (comarcas) muodostamalta alueelta muihin jäsenvaltioihin. Kielto ei koske sianlihaa tai sianlihavalmisteita. Komissio ei ole saanut tietoa Portugalin Kataloniasta peräisin oleville sianlihatuotteille yksipuolisesti asettamasta tuontikiellosta, mutta asiaa tarkastellaan parhaillaan.
Virallinen lehti nro C 060 , 25/02/1998 s. 0072



KIRJALLINEN KYSYMYS E-1964/97 esittäjä(t): Undine-Uta Bloch von Blottnitz (V) - komissiolle (9. kesäkuuta 1997) Aihe: Pakastettujen varpusten tuonti Kiinasta Euroopan unioniin Eräs tullivirkamies julisti 28. tammikuuta 1997 Antwerpenin satamassa takavarikoiduksi kontin, joka oli tarkoitus kuljettaa kuorma-autolla Alankomaihin. Kontti sisälsi 1 236 000 kynittyä ja pakastettua varpusta, joiden arvo oli 3 300 700 Belgian frangia. Pikkuvarpusten (Passer montanus) tuonti ja vienti samoin kuin niillä käytävä kauppa on kielletty. Kuitenkin yksinomaan Belgiaan tuodaan tähän lajiin kuuluvia lintuja vuosittain noin 6 000 000 kappaletta. Belgiaa käytetään yleensä kauttakulkumaana. Pakastettujen lintujen pääasiallisia ostajia ovat Italia, Espanja ja Portugali, joissa näitä lintuja tarjotaan kaupaksi korkeaan hintaan suurina herkkuina ja joissa niitä tarjotaan ruoaksi ravintoloissa. 1. Onko komissio tietoinen edellä mainitusta tapauksesta tai yleensä Kiinasta Euroopan unioniin ja erityisesti Belgiaan suuntautuvan, varpusten tuonnin ongelmallisuudesta? a) Jos on, mitä toimenpiteitä komissio on tähän mennessä toteuttanut ja mitä toimia komissio aikoo vielä toteuttaa edellä mainitun kaltaisen kaupankäynnin estämiseksi? b) Jos ei ole, mitä toimia komissio aikoo toteuttaa saadakseen paremman kuvan edellä mainitun kaltaisesta toiminnasta? 2. Onko komissio sitä mieltä, että Euroopan unionissa suojeltujen lajien tuontiin liittyvä ongelmallisuus on riittävällä tavalla otettu huomioon Euroopan tuomioistuimen oikeuskäytännössä? 3. Jos on, millaisia toimintavelvollisuuksia komissio katsoo tästä aiheutuvan sekä itselleen että jäsenvaltioiden hallituksille? Komission jäsenen Ritt Bjerregaardin komission puolesta antama vastaus (1. elokuuta 1997) 1. Komissio ei ole saanut tietoa tästä asiasta, eikä sen puoleen ole käännytty arvoisan parlamentin jäsenen mainitsemassa ongelmassa. Oletuksena voi mainita, että tällaisessa esimerkkitapauksessa nykyisen yhteisön oikeuden voimassa ollessa rajavalvonta kuuluu yksinomaisesti kansallisille viranomaisille. 2. ja 3. Tuomioistuin on 8. helmikuuta 1996 antamassaan tuomiossa ((Asia C-202/94, Godefridus van der Feesten, oikeustapauskokoelma 1996 sivut I-355. )) täsmentänyt, että luonnonvaraisten lintujen suojelusta 2 päivänä huhtikuuta 1979 annettu neuvoston direktiivi 79/409/ETY ((EYVL L 103, 25.4.1979, direktiiviä viimeksi muutettu direktiivillä 94/24/EY, annettu 8. kesäkuuta 1994 EYVL L 164, 30.6.1994). )) soveltuu sellaisten lintujen alalajeihin, jotka elävät luonnonvaraisina vain jäsenvaltioiden Eurooppaan kuuluvan alueen ulkopuolella kun laji, johon ne kuuluvat, tai muut tämän lajin alalajit elävät luonnonvaraisina kysymyksessä olevalla alueella. Näin ollen kyseinen tuomio ei koske kolmansista maista suoraan tapahtuvaa tuontia, ja komission tietääkseen yhteisöjen tuomioistuin ei ole vielä joutunut antamaan tuomioita tämän tyyppiseen tuontiin liittyvissä asioissa. Tässä yhteydessä olisi syytä tutkia myös tätä ongelmakenttää voimassa olevien kauppaan liittyvien kansainvälisen oikeuden säännösten pohjalta.
KIRJALLINEN KYSYMYS E-1564/97 esittäjä(t): Leen van der Waal (I-EDN) - komissiolle (6. toukokuuta 1997)

Aihe: Kolmannen puiteohjelman tulokset

1. Voisiko komissio ilmoittaa liikenteen alan tutkimuksen kolmannen puiteohjelman kustannusten kokonaissumman?

2. Kuinka suuri osa näistä määrärahoista käytettiin erityisesti sisävesiliikennettä varten?

3. Mitä tuloksia edellisessä kysymyksessä mainitut määrärahat ovat tuottaneet, missä sisävesiliikenne on soveltanut näitä tuloksia ja mitä säästöjä sisävesiliikenteessä on saatu aikaan näiden tulosten ansiosta?

Komission jaæsen Neil Kinnockin komission puolesta antama vastaus (17. kesäkuuta 1997)

1. Liikenne kuului kolmannessa puiteohjelmassa kahteen erityisohjelmaan: Drive II ja Brite-Euram. Näissä ohjelmissa keskityttiin rajattuihin tavoitteisiin, joita olivat esimerkiksi tieliikenteen telematiikka ja ilmailu. Sisävesiliikenteelle ei mainittu rahoitusta kolmannessa puiteohjelmassa. Vasta neljäs puiteohjelma sisälsi ensimmäisen kerran laajan liikenteen erityisohjelman, jonka kokonaistalousarvio oli 256 miljoonaa ecua.

2. Erityisohjelman 256 miljoonan ecun rahoituksesta 19 % (49 miljoonaa ecua) oli osoitettu vesiliikenteen tutkimukseen, johon kuului meriliikenteen ja sisävesiliikenteen T& K.

Ensimmäisen ja toisen ehdotuspyynnön yhteydessä sisävesiliikenteen alalla saavat yhteisrahoitusta neljä tutkimushanketta ja yksi yksinäisen toiminnan hanke. Näistä jälkimmäinen on jäsenvaltioiden ja eurooppalaisten järjestöjen edustajista koostuva foorumi, jonka tarkoituksena on määritellä alan viimeisin kehitys Euroopassa, yhteiset eurooppalaisten käyttäjien vaatimukset ja metodologiat ja tulevaisuuden T& K- tarpeet. Yhteisö osallistuu mainittuihin hankkeisiin ja toimiin yhteensä 2,4 miljoonalla eculla.

Kolmannen ja viimeisen ehdotyspyynnön voimassaolo päättyi 17. maaliskuuta 1997. Arviointi ja valinta on parhaillaan käynnissä, mutta on vielä kesken. Tiedot ehdotuspyynnön tuloksista julkistetaan 1997.

3. Hankkeiden kesto on keskimäärin kaksi vuotta eli kaikki hankkeet ovat edelleen käynnissä. Lopullisia tuloksia erityisesti täytäntöönpanon osalta ei ole vielä käytettävissä, minkä vuoksi ei ole mahdollista arvioida niiden taloudellista vaikutusta ohjelman tässä vaiheessa.
KIRJALLINEN KYSYMYS E-3396/02 esittäjä(t): Avril Doyle (PPE-DE) komissiolle. Simpansseilla tehdyt eläinkokeet.



Virallinen lehti nro 155 E , 03/07/2003 s. 0149 - 0149



KIRJALLINEN KYSYMYS E-3396/02 esittäjä(t): Avril Doyle (PPE-DE) komissiolle (28. marraskuuta 2002) Aihe: Simpansseilla tehdyt eläinkokeet Mitä mieltä komissio on Alankomaissa Biomedical Primate Research Centren simpansseilla tehdyistä eläinkokeista? Tämä on Euroopan unionissa ainoa tutkimuskeskus, joka tekee edelleen eläinkokeita simpansseilla. Haagin lähellä sijaitseva laboratorio aikoo tehdä viimeisen eläinkokeen kuudella terveellä simpanssin poikasella tartuttamalla niihin parantumattoman hepatiitti C-viruksen. Vaadin komissiota puuttumaan asiaan ja estämään tämän Biomedical Primate Research Centren viimeisen eläinkokeen. Margot Wallströmin komission puolesta antama vastaus (8. tammikuuta 2003) Eläinkokeet kuuluvat kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä annetun neuvoston direktiivin 86/609/ETY(1) soveltamisalaan. Direktiivissä todetaan, että eläinkoetta ei saa suorittaa, jos tavoitellun tuloksen saavuttamiseksi on mahdollista soveltaa jotakin toista tieteellisesti luotettavaa menetelmää (7 artiklan 2 kohta). Myös eläinlajin valintaa on huolellisesti harkittava (7 artiklan 3 kohta). Direktiivin täytäntöönpano on kansallisten viranomaisten vastuulla, tässä tapauksessa Alankomaiden viranomaisten. Toistaiseksi komissio ei ole saanut tietoja, joiden mukaan ehdotettu koe olisi direktiivin vastainen. Komissio on tietoinen siitä, että muilla kädellisillä kuin ihmisillä, kuten simpansseilla, suoritettavat kokeet on arkaluontoinen asia, ja direktiivin tulevassa tarkistuksessa se on keskeisellä sijalla. (1) EYVL L 358, 18.12.1986.
KIRJALLINEN KYSYMYS E-3178/02 esittäjä(t): Charles Tannock (PPE-DE) komissiolle. Eurostatin tilastotiedot.



Virallinen lehti nro 137 E , 12/06/2003 s. 0170 - 0170



KIRJALLINEN KYSYMYS E-3178/02 esittäjä(t): Charles Tannock (PPE-DE) komissiolle (7. marraskuuta 2002) Aihe: Eurostatin tilastotiedot Eurostat julkaisee Euro Indicator -uutiskatsauksessaan säännöllisesti hyödyllisiä ja valaisevia tilastoja sekä euroalueelta että kaikista EU:n 15 jäsenvaltiosta. Voiko komissio kertoa miksi Eurostatin työttömyysraporteissa on kuitenkin mukana maakohtaisia tietoja ainoastaan euroalueeseen kuuluvista maista eikä kaikista 15:stä EU:n jäsenvaltioista? Ovatko nämä raportit yleisesti saatavilla Internetissä? Pedro Solbes Miran komission puolesta antama vastaus (6. joulukuuta 2002) Uusi kuukausittain julkaistava työttömyyttä koskeva euroindikaattoritiedote (Euroindicators News Release) antaa aina sekä euroalueen että EU:n kaikkien 15:n jäsenvaltion tiedot. Jos viimeisimpien kuukausien tiedot puuttuvat joistakin maista, niistä laaditaan estimaatti, jotta voidaan tarjota Euroopan tasoiset aggregoidut tiedot (sekä euroalueelta että koko EU:sta). Maakohtaisia estimaatteja ei julkaista. Lyhyt analyysi koskee ainoastaan viimeistä tai viimeistä edellistä kuukautta, ja euroindikaattoritiedotteen ensimmäisen taulukon tiedot ovat ainoastaan kahdelta viime kuukaudelta. Täydelliset, myös maakohtaiset, tiedot viideltä viime kuukaudelta ovat kuitenkin kunkin euroindikaattoritiedotteen lopussa, jos ne ovat saatavilla. Valitettavasti emme ole useista yrityksistä huolimatta pystyneet tunnistamaan tuotetta tai raporttia, joka mainitaan kysymyksessä nimellä työttömyysraportti. Jos kysymyksessä oli tarkoitus viitata johonkin muuhun kuin edellä mainittuun työttömyyttä koskevaan tiedotteeseen, komissio tarvitsee tarkemman viitteen kyseiseen raporttiin.
KIRJALLINEN KYSYMYS E-2073/01 esittäjä(t): Konstantinos Hatzidakis (PPE-DE) komissiolle. Attikan vesihuoltoverkon saneeraus- ja modernisointihankkeet.



Virallinen lehti nro 081 E , 04/04/2002 s. 0103 - 0104



KIRJALLINEN KYSYMYS E-2073/01 esittäjä(t): Konstantinos Hatzidakis (PPE-DE) komissiolle (13. heinäkuuta 2001) Aihe: Attikan vesihuoltoverkon saneeraus- ja modernisointihankkeet Pääkaupunkiseudun vesi- ja viemärilaitoksen EIDAPin johtokunnan puheenjohtajan lausuntojen mukaan vedenpuutteen vaara Attikan alueella on ilmeinen, koska nykyiset talletetut vesivarannot riittävät vain kahdeksi vuodeksi, mitä pidetään kansainvälisesti alimpana turvallisuusrajana. Laitoksen johto tiedotti myös vuonna 2001 toteutettavista vesihuoltoverkon saneeraus- ja modernisointihankkeista, joiden kustannukset ovat yhteensä 3 miljardia drakmaa. EIDAPin ohjelmassa on vuoteen 2005 mennessä hankkeita, joiden kokonaismenot nousevat 25 miljardiin drakmaan ja joiden tavoitteena on vedenhukan vähentäminen. 1. Saiko komissio yhteisön toisen tukikehyksen puitteissa Kreikan hallitukselta ehdotuksia vesipulan torjumiseksi Attikan alueella ja mikäli vastaus on kyllä, mitkä hankkeet se katsoi hyväksyttäviksi? 2. Onko komissio saanut yhteisön kolmannen tukikehyksen puitteissa Kreikan hallitukselta vesihuoltoverkon saneeraus- ja modernisointihankkeita ja Attikan vesipulan torjumista koskevia ehdotuksia ja mikäli vastaus on kyllä, mitä ehdotuksia se on saanut? Michel Barnier'n komission puolesta antama vastaus (13. syyskuuta 2001) Komissio tuki ohjelmakaudella 19931999 koheesiorahastosta seuraavia Attikan juomavesihuoltoverkon saneeraus- ja modernisointihankkeita. Evinosin padon rakentaminen ja siihen liittyvät työt, joiden kokonaiskustannukset ovat 339,87 miljoonaa euroa; pääkaupunkiseudun vesi- ja viemärilaitoksen (EIDAP) hoitamien Attikan vesihuolto- ja jakeluverkkojen parantaminen yhteensä 125,32 miljoonalla eurolla. Komissio tutkii parhaillaan hakemusta, joka koskee edellä mainittuihin hankkeisiin tehtäviä muutoksia 10,94 miljoonaa euroa maksavien lisätöiden perusteella. Yhteisön tukikehyksestä ei ole tuettu yhtään hanketta kaudella 19941999. Komissiolla ei tässä vaiheessa ole käytettävissään Kreikan viranomaisten ehdotuksia yhteisön tukikehyksestä tuettaviksi vesihuoltoverkon saneeraus- ja modernisointihankkeiksi ja kuivuuden torjuntaan tähtääviksi hankkeiksi nykyisellä ohjelmakaudella 20002006. Saatuaan ehdotukset komissio tutkii ne kyseiseen tukikehykseen kuuluvassa ympäristön toimenpideohjelmassa määriteltyjen painopisteiden perusteella.